429 
Den ene af disse Prøver er samlet sydvest for Azorerne; 
den er meget artsrig, særlig hvad Diatoméerne angaa. De fleste 
af disse ere typiske Repræsentanter for Planktonet i det nordlige 
subtropiske Atlanterhav, saaledes især Bacteriastrum-Slægten og de 
opførte Chaetoceros-Arter ; ejendommeligt nok optræder dog ogsaa 
iret stort Antal TAalassiothrix longissima, der har sit egentlige 
Hjemsted i Irmingerhavet, men forøvrigt findes i hele det nordlige 
Atlanterhav og de tilstødende Bugter. Sammen med disse Diato- 
méer findes ikke faa Arter af Peridinéer, som ikke træffes i de 
nordlige Dele af Atlanterhavet, og tillige de almindeligste Peridiné- 
Arter, der forekomme næsten overalt i Havet; men Peridinéerne 
ere kun tilstede i ringe Kvantitet. 
En anden, meget lille Prøve er taget ved de Canariske 
Øer; den indeholder næsten kun Peridinéer af subtropisk og tro- 
pisk Herkomst. Saaledes findes i denne Prøve den almindelige 
Ceratium tripos i en stor Mængde af de ejendommelige tropiske 
Variationer, som F. Schitt har afbildet i ,,Das Pflanzenleben der 
Hochsee", og som tydelig vise, at det i de varme Have er umuligt 
at opstille bestemte Varieteter af denne formrige Art, medens de 
ide koldere Have optrædende Former ere ret konstante; de ere 
tilige faa i Antal, men talrige i kvantitativ Henseende. 
De tre andre Prøver stamme fra det Caraibiske Hav 
udfor Puerto Cabello og ligne hverandre meget; de ere nemlig 
alle især rige paa Myxophycéen Trichodesmium Thiebautii. Dette 
Samfund af Planktonorganismer, som karakteriseres ved denne Alge, 
har Cleve") kaldt ,,Desmoplankton", og det synes at optræde som 
ét vel-afgrænset Planktonsamfund, der foruden Karaktérplanten blot 
indeholder enkelte Individer af nogle Diatoméer og en Del tropiske 
Peridinéer, hvis zirlige, ja ofte bizarre Former saadanne Arter som 
Ceratocorys horrida og Ornithocercus magnificus ere smukke Ex- 
empler paa. 
P.T. Cleve: A Treatise on the Phytoplankton for the Atlantic. etc., 
Upsala 1897, 
